Govddesåga kraftverk

Govddesåga kraftverk er et vannkraftverk i Arstaddalen i Beiarn kommune i Nordland. Det er et elvekraftverk som utnytter et fall på 220 meter i elven Govddesåga. Utløpet er til Arstaddalsdammen, som er et av flere reguleringsmagasin til Sundsfjord kraftverk. Kraftverket har 3 aggregater på 16,5 MW, 7,5 MW og 2,8 MW, for å utnytte stor variasjon i vannføringen. Årsproduksjon er 58 GWh. Kraftverket er bygget i fjell, det sto ferdig sommeren 2016. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase Salten kraftsamband SKS